三字訣
作者：呂巖
朝代：唐

paragraphs: 這箇道，非常道。
性命根，生死竅。
說著醜，行着妙。
人人憎，箇箇笑。
大關鍵，在顛倒。
莫厭穢，莫計較。
得他來，立見効。
地天泰，爲朕兆。
口對口，竅對竅。
吞入腹，自知道。
藥苗新，先天兆。
審眉間，行逆道。
滓質物，自繼紹。
二者餘，方絕妙。
要行持，令人叫。
氣要堅，神莫耗。
若不行，空老耄。
認得真，老還少。
不知音，莫語要。
此兒法，合大道。
精氣神，不老藥。
靜裏全，明中報。
乘鳳鸞，聽天詔。